laion/Wikipedia-Exotic huggingface dataset:
বনরুই

বনরুই (ইংরেজি: Pangolin) ফোলিডোটা বর্গের আঁশযুক্ত স্তন্যপায়ী প্রাণী। মুখে দাঁত না থাকায় পূর্বে দাঁতহীন স্তন্যপায়ী প্রাণীদের দলে অন্তর্ভুক্ত করা হতো। কিন্তু কিছু বিশেষ বৈশিষ্ট্যের কারণে বর্তমানে এদের আলাদা একটি দল ফোলিডোটার অন্তর্ভুক্ত করা হয়েছে, যার একমাত্র সদস্য বনরুই। পিঁপড়া ও পিঁপড়াজাতীয় প্রাণী খায় বলে আঁশযুক্ত পিঁপড়াভুক নামেও পরিচিত। তবে অনেক উপজাতিরা একে রুহিন করে ডাকে। আঁশযুক্ত শরীর ও মৎস্যাকৃতি গঠনে বনজঙ্গলে চলাফেরা করা রুই মাছের মতো দেখতে মনে হয় বলে এদেরকে বনরুই বলা হয়ে থাকে। এরা বিপদের আভাস পেলে নিজের শরীর গুটিয়ে নেয় বলে মালয় ভাষায় এদের বলা হয় "পেঙ্গুলিং" - যেখান থেকে এসেছে এদের ইংরেজি নাম প্যাঙ্গোলিন। বনরুই এশিয়া ও আফ্রিকার বিভিন্ন দেশে দেখা যায়। পৃথিবীতে ৭ প্রজাতির বনরুই রয়েছে, তন্মধ্যে এশিয়ায় আছে ৪ প্রজাতির। এশীয় বনরুইদের ৩ প্রজাতিই বাংলাদেশে পাওয়া যায়। বর্গ ফোলিডোটা PHOLIDOTA পরিবার ম্যানিডি Manidae উপপরিবার ম্যানিনি Maninae গণ ম্যানিস Manis (এশীয় বনরুই) দেশি বনরুই (Indian Pangolin Manis crassicaudata) চায়না বনরুই (Chinese Pangolin Manis pentadactyla) মালয়ী বনরুই (Sunda Pangolin Manis javanica) ফিলিপাইন বনরুই (Philippine Pangolin Manis culionensis) উপপরিবার স্মুটসিনি Smutsiinae (আফ্রিকান বনরুই) গণ ফ্যাটাজিনাস Phataginus সাদাপেট বনরুই (Tree Pangolin Phataginus tricuspis) লম্বালেজি বনরুই/কালোপেট বনরুই (Long-tailed Pangolin Phataginus tetradactyla) গণ স্মুটসিয়া Smutsia বৃহৎ বনরুই (Giant Pangolin Smutsia gigantea) টেম্মিঙ্কের বনরুই (Ground Pangolin Smutsia temmincki) Simmons, Nancy B. (২০০৫), "Pangolins", Wilson, Don E.; Reeder, DeeAnn M., Mammal Species of the World: A Taxonomic and Geographic Reference (3rd ed), Baltimore: Johns Hopkins University Press, পৃষ্ঠা 312–529, আইএসবিএন 978-0-8018-8221-0, সংগ্রহের তারিখ ১৩ সেপ্টেম্বর ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gaudin, Timothy (২৮ আগস্ট ২০০৯)। "The Phylogeny of Living and Extinct Pangolins (Mammalia, Pholidota) and Associated Taxa: A Morphology Based Analysis" (পিডিএফ)। Journal of Mammalian Evolution। 16 (4): 235–305। ডিওআই:10.1007/s10914-009-9119-9। ২৫ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ মে ২০১৫।  Pangolin: Wildlife summary from the African Wildlife Foundation A photograph of a pangolin Tree of Life of Pholidota ওয়েব্যাক মেশিনে আর্কাইভকৃত ২৯ এপ্রিল ২০২১ তারিখে National Geographic video of a Pangolin Pangolin rituals in Tanzania Proceedings of the Workshop on Trade and Conservation of Pangolins Native to south and Southeast Asia (PDF)
কাওরান বাজার

কাওরান বাজার বা কারওয়ান বাজার বাংলাদেশের রাজধানী ঢাকার কেন্দ্রীয় পাইকারী ও খুচরা বাজার। ১৭শ শতাব্দী থেকেই এখানে বাজার ছিল। ১৮শ শতাব্দীর শেষের দিকে কারওয়ান সিং নামের একজন মারওয়াড়ী ব্যবসায়ী এখানে প্রথম মার্কেট খোলেন। তার নামেই এই বাজারের নামকরণ হয়েছে। অন্যমতে, শূরী বংশের প্রতিষ্ঠাতা ও ভারতবর্ষের সম্রাট শেরশাহ শূরী (১৫৩৮-১৫৪৫) সুলতানি বাংলার রাজধানী সোনারগাঁও থেকে পাঞ্জাবের মুলতান পর্যন্ত ৪ হাজার ৮০০ কিলোমিটার দীর্ঘ ‘সড়ক-ই-আযম’ বা ‘গ্র্যান্ড ট্রাঙ্ক রোড’ নির্মাণ করেন। তিনিই প্রথম ঘোড়ার ডাকের ব্যবস্থা করেছিলেন। দ্রুত সংবাদ আদান-প্রদান, পথচারীদের নিরাপত্তা, রাত্রিযাপন, সংবাদবাহকের ঘোড়া বদল ইত্যাদি কারণে এই সড়কে নির্দিষ্ট দূরত্বে তার প্রশাসন নিরাপত্তাচৌকি ও সরাইখানা স্থাপন করেছিল। ইতিহাস বলে, সড়ক-ই-আযম কারওয়ান বাজারের পাশ দিয়ে অথবা কোনো সংযোগ সড়কের মাধ্যমে এই বাজারের সঙ্গে সংযুক্ত ছিল। এখানেও ছিল একটি সরাইখানা। এর ফারসি শব্দ ক্যারাভাঁ, অর্থ সরাইখানা। ‘ক্যারাভাঁ’বা ক্যারাভেন থেকেই ক্যারভাঁন বাজার, থেকে কালের পরিক্রমায় এই স্থানের নামকরণ হয়েছে কারওয়ান বাজার। কারওয়ান বাজার ঢাকা শহরের সবচেয়ে বড় পাইকারী বাজার। ২০০২ সালের হিসাব অনুযায়ী এই বাজারে ১২৫৫টি দোকান আছে এবং তন্মধ্যে ৫৫টির মালিক ঢাকা সিটি কর্পোরেশন। এই বাজারের সবচেয়ে বড় বৈশিষ্ট্য হচ্ছে এখানে প্রতিটা সবজি এবং ফলের জন্য আলাদা আলাদা নির্ধারিত আড়ৎ রয়েছে। রয়েছে মাছ এর বিশাল পাইকারি বাজার। এছাড়াও রয়েছে নির্ধারিত কামারপট্টি। রয়েছে ইলেক্ট্রিক ও ইলেকট্রনিকস মার্কেট। এছাড়াও রয়েছে হার্ডওয়্যার ও স্যানিটারি মার্কেট। রয়েছে মুরগির আড়ৎ। জুতা ও জামা কাপড়ের বিশাল মার্কেট। রয়েছে মধ্যবিত্ত ও নিম্নবিত্তের জন্য খোলা বাজার। ফলের আড়ৎ এর সবচেয়ে বড় বৈশিষ্ট্য হলো এখানে যাবতীয় সকল দেশীয় ফল সবসময় পাওয়া যায়। যেসকল আড়ৎ গুলো সবচাইতে নামকরা ও জনপ্রিয় তাদের মধ্যে অন্যতম হচ্ছে মেঘনা ফার্ম, স্বদেশ ফার্ম, সোনার বাংলা বাণিজ্যালয়, আমেনা ট্রেডার্স, কিরন ট্রেডার্স, শাহ আলী ফার্ম। ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। দৈনিক প্রথম আলো, দ্য ডেইলি স্টার (বাংলাদেশ), দি ইন্ডিপেন্ডেন্ট এবং আরও অনেক খবরের কাগজের প্রধান অফিস কাওরান বাজারে অবস্থিত। এছাড়াও একুশে টেলিভিশন, এনটিভি, এটিএন বাংলা, এটিএন নিউজ, বাংলাভিশন, আরটিভি টেলিভিশনের প্রধান কার্যালয় এবং স্টুডিও কাওরান বাজারে অবস্থিত। মো মাসুদুর রহমান (২০১২)। "কাওরান বাজার"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "কারওয়ান বাজারের ইতিকথা"। ক্যানভাস ম্যাগাজিন। ২০১৯-০৫-০৬। সংগ্রহের তারিখ ২০১৯-১০-৩১।
মোহাম্মদ কিবরিয়া

মোহাম্মদ কিবরিয়া (১ জানুয়ারি ১৯২৯ - ৭ জুন ২০১১) হলেন বাংলাদেশের আধুনিক চিত্রকলা আন্দোলনের অন্যতম পথিকৃৎ শিল্পী। তিনি মাটি, মা আর মানুষের অসাধারণ সব ছবি এঁকে গেছেন সারাটা জীবন। ২০০৮ সালে তাকে ঢাকা বিশ্ববিদ্যালয়ের চারুকলা অনুষদের প্রফেসর ইমেরিটাস হিসেবে মনোনীত করা হয়। তিনি ১৯২৯ সালের ১ জানুয়ারি ভারতের পশ্চিমবঙ্গের বীরভূমে জন্মগ্রহণ করেন। তার পিতার নাম মোহাম্মদ রফিক এবং মাতার নাম সায়েরা বেগম। তার বড় ভাইয়ের নাম মোহাম্মদ আরিফ। ১৯৫৭ সালে ঢাকায় আয়োজিত জাতীয় চারুকলা প্রদর্শনীতে পেয়েছিলেন তার প্রথম পুরস্কার। ১৯৫৯ সালে টোকিওতে অনুষ্ঠিত প্রথম তরুণ শিল্পী প্রদর্শনীতে জুটেছিলো ‘স্টারলেম’ পুরস্কার। ১৯৬০ সালে সর্বজাপান প্রিন্ট প্রদর্শনীতেও একটা পুরস্কার এসেছিলো তার নামে। ১৯৬৯ সালে পেয়েছিলেন পাকিস্তানের প্রেসিডেন্ট প্রাইড অফ পারফরম্যান্স পদকও। এছাড়া তিনি একুশে পদক, স্বাধীনতা দিবস পুরস্কার, জাপানের সংস্কৃতিমন্ত্রীর পুরস্কারসহ বহু পুরস্কার লাভ করেন। তিনি ১৯৮৩ সালে একুশে পদক পান । তার ছবির প্রদর্শনী হয়েছে অনেক অনেকবার। সবচেয়ে স্মরণীয় একক প্রদর্শনীগুলো হয়েছিলো ১৯৬০ সালে টোকিওর গ্যালারি ইয়োসিদোতে, ১৯৬৩ সালে বিজুতসু শিপ্পানায়, ২০টি ছবি নিয়ে ১৯৭৯ সালে দিল্লিতে দক্ষিণ এশীয় সাংস্কৃতিক উৎসবে বিশেষ প্রদর্শনী এবং ঢাকায় বেঙ্গল ফাউন্ডেশনে ২০০০ সালে। একক প্রদর্শনী হোয়েছে জাপানের মারুচিনি ও যুগোস্লাভিয়ার দ্যে যোশেফ ব্রজ টিটো গ্যালারিতেও। যুক্তরাষ্ট্র, লাহোর, করাচি, কলকাতা, জাপানসহ অনেক যৌথ প্রদর্শনীতেও গেছে তার ছবি। মোহাম্মদ কিবরিয়া ৭ই জুন ২০১১ সালে সকাল সাড়ে ৭টায় রাজধানীর একটি হাসপাতালে মৃত্যুবরণ করেছেন। মুত্যুকালে তার বয়স হয়েছিল ৮২ বছর। শিল্প-সাহিত্য ডেস্ক বাংলানিউজটোয়েন্টিফোর.কম[স্থায়ীভাবে অকার্যকর সংযোগ] মোহাম্মদ কিবরিয়া[স্থায়ীভাবে অকার্যকর সংযোগ] : শ্রদ্ধার সবটুকু আপনার জন্য।
পোর্তু

পোর্তু (পর্তুগিজ: Porto), যা স্থানীয় পর্তুগিজ ভাষায় ওপোর্তু নামেও পরিচিত, পর্তুগালের দ্বিতীয় বৃহত্তম শহর, এবং আইবেরীয় উপদ্বীপের অন্যতম প্রধান গ্রামীণ অঞ্চল। এর প্রশাসনিক আয়তন ৪১.৬৬ বর্গ কিলোমিটার বা ১৬ বর্গ মাইল, এবং জনসংখ্যা প্রায় ২ লক্ষ ২০ হাজার। পোর্তুর গ্রামীণ অঞ্চলের (যা এর প্রশাসনিক সীমাকে ছাড়িয়ে গেছে) জনসংখ্যা প্রায় ১১ লক্ষ, এবং এর আয়তন হচ্ছে ৩৮৯ কিমি২ (১৫০ মা২), যা একে পর্তুগালের দ্বিতীয় বৃহত্তম গ্রামীণ অঞ্চলে পরিণত করেছে। পোর্তু মেট্রোপলিটান এলাকায় প্রায় ১৩ লক্ষ মানুষ বাস করে এবং গ্লোবালাইজেশন অ্যান্ড ওয়ার্ল্ড সিটিজ স্টাডিস গ্রুপ অনুযায়ী এটি গামা-শ্রেণীর একটি গ্লোবাল শহর হিসেবে পরিগণিত হয়েছে। এটি আইবেরীয় উপদ্বীপের চারটি গামা শহরের একটি। অপর তিনটি শহর হচ্ছে, মাদ্রিদ, লিসবন, এবং বার্সেলোনা। পোর্তু শহর পর্তুগালের উত্তরে দোরু নদীর মোহনায় অবস্থিত। পোর্তু ইউরোপের অন্যতম প্রাচীন একটি শহর, এবং ১৯৯৬ সালে এটি ইউনেস্কো কর্তৃক একটি বিশ্ব ঐতিহ্যবাহী স্থান হিসেবে স্বীকৃতি লাভ করে। বেশ কয়েক শতক আগে এই শহরটি প্রতিষ্ঠিত হয়েছিলো। পূর্বে এটি ছিলো তৎকালীন রোমান সাম্রাজ্যের অংশ, এবং তখন এর নাম ছিলো ‘পোর্তুস ক্যাল’। ধারণা করা হয় এই নামটি থেকেই পরবর্তীকালে অনুবাদ ও উচ্চারণগত বিবর্তনের মাধ্যমে ‘পর্তুগাল’ শব্দটির আবির্ভাব। পর্তুগিজ ভাষায় ‘পোর্তু’ শব্দটি লেখার ক্ষেত্রে বিশিষ্ট নির্দেশকপদ যোগের দ্বারা o Porto ("বন্দরটি") আকারে সুনির্দিষ্টি করে লেখা হয়। যার উচ্চারণ অনেকটা ‘ওপোর্তু’-এর মতো। এর ফলশ্রুতিতে সৃষ্ট উচ্চারণের কারণে আধুনিক সাহিত্যের অনেক ভাষাভাষীর মানুষেরা এটিকে ওপোর্তু নামে জানেন। পর্তুগালের অন্যতম বিখ্যাত একটি রপ্তানি পণ্য, পোর্ট দ্রাক্ষাসুরার নাম পোর্তু-র নামে নামকরণ করা হয়েছে। কারণ আজকের পোর্তু মহানগরী ও ভিলা নোভা দি গায়ার মদের কুঠুরিগুলো ছিলো এ অঞ্চলের মদ তৈরি ও রপ্তানির মূল কেন্দ্র। বর্তমানেও পোর্তুর অন্যতম প্রধান রপ্তানি পণ্যটি হচ্ছে এই পোর্ট দ্রাক্ষাসুরা। "Portugal International Dialing Code"। ২০১০-০৪-৩০ তারিখে মূল থেকে আর্কাইভ করা। সংগ্রহের তারিখ ২০১০-০৯-১২।  Demographia: World Urban Areas, March 2010 Urban Audit – Larger Urban Zone। "Lisboa"। ১৯ নভেম্বর ২০১১ তারিখে মূল থেকে আর্কাইভ করা।  United Nations Department of Economic and Social Affairs, World Urbanization Prospects (2009 revision) ওয়েব্যাক মেশিনে আর্কাইভকৃত ২৫ এপ্রিল ২০১০ তারিখে, (United Nations, 2010), Table A.12. Data for 2007. European Spatial Planning Observation Network, Study on Urban Functions (Project 1.4.3) ওয়েব্যাক মেশিনে আর্কাইভকৃত ২৮ জুলাই ২০০৯ তারিখে, Final Report, Chapter 3, (ESPON, 2007) Thomas Brinkoff, Principal Agglomerations of the World, accessed on 2009-03-12. Data for 2009-01-01. "Online Etymology Dictionary"। সংগ্রহের তারিখ ১৮ ডিসেম্বর ২০০৬।  "Port Wine"। ২৩ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০০৬।  উইকিমিডিয়া কমন্সে পোর্তু সংক্রান্ত মিডিয়া রয়েছে। (পর্তুগিজ) পোর্তু শহরের কাউন্সিলের সরকারি ওয়েবসাইট
আম্মিত

প্রাচীন মিশরীয় ধর্মে, আম্মিত (ইংরেজি: Ammit; আম্মুত এবং আহেমাইত ও উচ্চরণ করা হয়ে থাকে, যার অর্থ "গ্রাসক" অথবা "দেহ ভক্ষক") হল একটি মহিলা দানব যার দেহ গঠিত হয়েছে সিংহ, জলহস্তী এবং কুমিরের অংশ দিয়ে। প্রাচীন মিশরীদের জানা মতে এই তিনটি ছিল বৃহত্তম প্রাণী যারা "মানুষ ভক্ষণ" করে। এটি হল অন্ত্যোষ্টিক্রিয়ার দেবতা, তার নামের উপাদি গুলো হল "মৃতদের দেহ ভক্ষক"; "অন্তরের ভক্ষক" এবং "মৃত্যুর মহান"। আম্মিত মিশরীয় পাতালে, দুয়াতের বিচারের মানদন্ডর নিকট বসবাস করে। দুই সত্যের ঘরে, আনুবিস একজন মানুষের হৃদয়কে তুলনা করে মাআত সাথে। মাআত হল সত্যের দেবী, যাকে কখনও কখনও প্রতীকীরূপে অঙ্কন করা হতো উটপাখির পালকের মত। যদি হৃদয় ঘাঁটি হিসেবে বিচার না হতো, তখন আম্মিত তাকে খেয়ে ফেলত এবং তাকে ওসাইরিস ও অমরত্বের দিকে যাত্রায় অনুমতি দেওয়া হতো না। একবার আম্মিত হৃদয়কে খেয়ে ফেললে, বিশ্বাস করা হয় যে আত্মা সবসময় অস্থির হয়ে যায়, একে বলা হয় "দ্বিতীয়বার মৃত্যু"। আম্মিতকে কখনও কখনও অগ্নির হ্রদেও দাঁড়েতে বলা হতো। কিছু ঐতিহ্যে, অযোগ্য হৃদয়গুলোকে মেরে ফেলার জন্য অগ্নিময় হ্রদে নিক্ষেপ করা হয়। কিছু পণ্ডিত বিশ্বাস করে যে আম্মিত এবং হ্রদ দুটি ধ্বংসের একই ধারণা প্রতিনিধিত্ব করে। আম্মিততের উপাসনা হতো না এবং একে কখনও দেবী হিসেবে করা হয়নি। কিন্তু তার দেহ গঠিত করা হয়েছে সেই সব প্রাণী দ্বারা যা মিশরীয়রা ভয় করতো। তাদেরকে ভয় দেখানো হতো অস্থিরতা সাথে বেধে রাখার যদি আম্মতের নীতিনিয়ম না অনুসরণ করতো। প্রাচীন মিশরীয় ধর্ম বুক অফ দ্য ডেড মাআত সেখেমেত অগ্নির হ্রদ আনুবিস তাওয়ারেত দুয়াত Ammit - Ammut, crystalinks.com Ammit ওয়েব্যাক মেশিনে আর্কাইভকৃত ১৯ নভেম্বর ২০১৭ তারিখে, Encyclopedia Mythica by Micha F. Lindemans. Ammit in occultopedia
ফসিলস্‌ (ব্যান্ড)

ফসিলস্‌, ১৯৯৮ খ্রিষ্টাব্দে প্রতিষ্ঠিত, পশ্চিমবঙ্গ, কলকাতাভিত্তিক একটি বাংলা রক ব্যান্ড। এই ব্যান্ডের এখনকার সদস্যরা রুপম ইসলাম (কণ্ঠশিল্পী ও গীতিকার), দীপ ঘোষ (গিটারবাদক ও কণ্ঠশিল্পী), অ্যালেন তেমজং আও (গিটারবাদক), প্রসেনজিৎ চক্রবর্তি (বেস গিটারবাদক ও কণ্ঠশিল্পী) এবং তন্ময় দাস (ড্রামসবাদক)। রুপম ইসলাম ১৯৯৮ সালে ব্যান্ডটি গঠন করেন। প্রথম স্টেজ শো হয় ৯ জানুয়ারি ১৯৯৯, কলকাতায়। এই শোতে দীপ ঘোষ গিটার বাজিয়েছিলেন। দীপ, ব্যান্ডটির নাম ফসিল্স রাখেন। নামটি রুপমের একটি লেখার থেকে অনুপ্রণিত, "খোড়ো আমার ফসিল, অনুভূতির মিছিল প্রতিক্রিয়াশীল কোনো বিপ্লবে"। ব্যান্ডের নাম ফসিলস হওয়ার কারণ প্রসঙ্গে রূপম বললেন, “রক গান তখন শ্রোতারা খুব একটা গ্রহণ করছিল না। তার পরও আমরা রক গান নিয়েই এগিয়েছি। আমাদের কাছে রক মিউজিককে মনে হয়েছিল আগামী প্রজন্মের গান। নানা ধরনের চাপ নিতে নিতে লিখেছিলাম খোঁড়ো আমার ফসিল, অনুভূতির মিছিল/প্রতিক্রিয়াশীল কোনো বিপ্লবে, শোনো তুমি কি আমার হবে? এখান থেকেই ফসিলস নামটা নির্বাচন করা হয়।” ২০০৫ সালে ম্যানেজার পরীক্ষীত কে অব্যাহতি দেয়ার পর ফসিলস-এর ম্যানেজার হন রুপম ইসলাম এর স্ত্রী রূপসা দাশগুপ্ত এবং ব্যান্ডের গিটারবাদক ও কণ্ঠশিল্পী দীপ ঘোষ। ২০০৭ সালে “ঢাকা রক ফেস্ট” এ প্রথম বারের মত বাংলাদেশে উন্মুক্ত কনসার্টে অংশ নেন। এ অনুষ্ঠানে মাইলস ব্যান্ড সহ আরও শীর্ষস্থানীয় পাঁচটি বাংলাদেশের ব্যান্ড সঙ্গীত পরিবেশন করে। ফসিল্‌স ৬ (২০১৯) ঘৃণা হৃদয় ভাঙবার গান দেওয়ালি পি ফসিল্‌স ৫ (২০১৭) পালাও স্তব্ধ জীবন জানলা মৃত মানুষ ফসিল্‌স ৪ (২০১৩) খোড়ো আমার ফসিলস বাঁদর হাজার বিছানা মহাকাশ বাড়ি এসো শয়তান রিসোলিউশন স্থাবর এবং অস্থাবর মৃত্যু ফসিল্‌স ৩ (২০০৯) স্বাভাবিক খুন মা দানবের উথথান গুরু ফিরে চলো বিদ্রোহের পাণ্ডুলিপি মমি ভূত আর তিলোত্তমা ১ ধ্বংস রোমন্থন হাসপাতালে মৃত্যু মৃত্যু এর পরে রেললাইনে মৃত্যু সিজিওফ্রেনিক ব্রা ভূত আর তিলোত্তমা ২ অপদার্থ (২০০৭) অপদার্থ মিশন এফ (২০০৬) ইতস্ততা সততার বিলাসিতা মানব বোমা ফ্রেন্ডশিপ চাই বন্ধু হে কিছুটা সময় বিষাক্ত মানুষ একা নও শোনো আমরা কি সবাই হারি না ফসিল্‌স ২ (২০০৪) কেন করলে মানব বোমা ছল হারানো পদক তৃতীয় বিশ্ব অ্যাসিড ২৯ শে অক্টোবর বাইসাইকেল চোর শাস্তি ফসিল্‌স (২০০২) আরো একবার একলা ঘর নেমেসিস হাসনুহানা দ্যাখো মানসী বিষাক্ত মানুষ নিষ্ক্রমণ মিলেনিয়াম "ব্যান্ডের নাম ফসিলস হওয়ার কারণ প্রসঙ্গে রূপম"। Fossil। ১৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৭।  "ফসিলস-এর শুরুটা ১৯৯৮ সালে"। Kalekontho। ৪ আগস্ট ২০১৬ ১৬:১৪। সংগ্রহের তারিখ 23 জুন 2017।  এখানে তারিখের মান পরীক্ষা করুন: |তারিখ= (সাহায্য) "ঢাকা রক ফেস্ট"। The daily star। November 12, 2007, 12:00 AM। সংগ্রহের তারিখ 23 জুন 2017।  এখানে তারিখের মান পরীক্ষা করুন: |তারিখ= (সাহায্য) অফিশিয়াল ওয়েবসাইট ফসিম্স ফোর্স Last.fm-এ প্রতিবেদন, টেলিগ্রাফ ইন্ডিয়া।
মাক্কি সুরা

কুরআনে মাক্কি সুরা বলতে নবি মুহাম্মাদের হিজরতের পূর্বে অবতীর্ণ সূরাগুলোকে বোঝানো হয়। মুহাম্মাদ হিজরতের সময় অর্থাৎ মদিনায় পৌঁছার পূর্ব পর্যন্ত পথে যে সকল সূরা অবতীর্ণ হয়েছে তাও মাক্কি সুরা হিসেবে পরিগণিত হয়। এই প্রসঙ্গে ইয়াহিয়া ইবনে সালাম বলেন, "মুহাম্মাদের হিজরতকালে মদিনায় গমনের পথে মদিনায় পৌঁছার পূর্ব পর্যন্ত যা নাজিল হয়, তাও মাক্কি সুরা।" মক্কা (مَكَّة) নগরীর নাম থেকে মাক্কি সূরা নামটি আগত। কারণ সেখানে থাকা অবস্থাতেই মুহাম্মাদের উপর এই সূরাগুলো অবতীর্ণ হওয়া শুরু হয়েছিল। মাক্কী সূরার সংখ্যা মোট ৮৬ টি। মাক্কী সূরাসমূহে "آيات السجدة" (আয়াত আল-সাজদাহ) অর্থাৎ আল্লাহর প্রতি অবনত হওয়ার কথা বলা হয়েছে। মাক্কী সূরাসমূহে "كلا" (কাল্লা; অর্থ-কখনও না) শব্দটি আছে। ২২নং সূরা ব্যতীত মাক্কী সূরাসমূহে ياأيها الناس (ইয়া আইয়ুহান নাস; অর্থ- হে মানবজাতি) কথাটি উল্লেখ আছে। মাক্কী সূরাসমূহে আল্লাহর একত্ববাদ এবং নবি মুহাম্মাদের প্রেরিত বাণীর প্রতি আহবান জানানো হয়েছে। মৃত্যুর পরবর্তী পুনরুত্থান, পার্থিব জীবনের সকল কৃতকর্মের হিসাব-নিকাশ মাক্কী সূরাসমূহে বর্ণিত হয়েছে। মাক্কী সূরাসমূহে পূর্ববর্তী বাণীবাহক (নবী) ও তাঁদের অবাধ্য অনুসারীগণের (উম্মত) করুণ পরিণতির কাহিনী বর্ণনা করা হয়েছে। মক্কী সূরাগুলো আকারে ছোট, কিন্তু অতীব ভাবগাম্ভির্যপূর্ণ। মাক্কী সূরাসমূহে ঈশ্বরের অংশীদার-সাবস্তকারীদের (মুশরিক) রক্তপাত ও হত্যাযজ্ঞের কাহিনী বর্ণনা করা হয়েছে। মাক্কী সূরাসমূহে আইয়্যামে জাহিলিয়া তথা মূর্খতার যুগে অন্যায়ভাবে অনাথদের সম্পদ ভোগ, কন্যা-সন্তানদের জীবন্ত দাফন প্রভৃতি কুপ্রথা ও কু-আচরণ সম্পর্কিত বিষয় বর্ণিত হয়েছে। মাক্কী সূরাসমূহে প্রসিদ্ধ বস্তুসমূহের নামে শপথের মাধ্যমে উপস্থাপিত বিষয়ের প্রতি জোর দেয়া হয়েছে। মাক্কী সূরাসমূহে বহু দেবতায় বিশ্বাসীদের দাবীকে মিথ্যা প্রতীয়মান করে আল্লাহর সাথে কারও অংশীদার নেই- এ বিষয়ে বর্ণনা উপস্থাপিত হয়েছে। মানুষের ঘুমন্ত বিবেক ও নৈতিকতাবোধ জাগ্রত করে চিন্তাশক্তিকে সত্য গ্রহণে উদ্বুদ্ধ করা হয়েছে। মাক্কী সূরাসমূহে বিভীষিকাময় কিয়ামত (পৃথিবীর শেষ দিবস),জান্নাত এর অনুপম শান্তি এবং জাহান্নাম কঠোর শাস্তির বর্ণনা প্রাধান্য পেয়েছে। মাক্কী সুরাসমূহের শব্দমালা শক্তিশালী, ভাবগম্ভীর ও অন্তরে প্রকম্পন সৃষ্টিকারী। সূরা মাদানী সূরা আয়াত ১। Makki and Madani Surahs General Rules
মাআত

মাআত অথবা মাʻআত (ইংরেজি: Maat অথবা maʻat) (ধারণা করা হয় যে এর উচ্চারণ [muʔ.ʕat] করা হতো), মাত "māt" অথবা মায়েত "mayet" ও উচ্চারণ করা হতো, প্রাচীন মিশরীয় ধারণা অনুসারে তিনি ছিলেন সত্য, ভারসাম্য, আদেশ, আইন, নৈতিকতা এবং ন্যায়পরায়ণতার দেবী। মাআত হলেন একজন দেবী যিনি তারকা, ঋতু এবং জন্ম-মৃত্যুও নিয়ন্ত্রণ করেন। তিনি মহাবিশ্বের সৃষ্টির মুহূর্তের চরম বিশৃঙ্খলা থেকে সব কিছুকে একটি শৃঙ্খলাবদ্ধ অবস্থায় নিয়ে আসেন। প্রাথমিক নথিপত্রে বিদ্যমান তথ্য থেকে জানা যায় যে এই জীবন, পরবর্তী জীবন, প্রকৃতি এবং সমাজের জন্য মাআত হলেন একটি বিধান। এটি নথিভুক্ত করা হয়েছিল পুরাতন রাজ্যের পিরামিড টেক্সটে (সি.২৭৮০-২২৫০ খ্রিস্টপূর্ব)। আমাতের গুরুত্ব সত্ত্বেও, প্রথম প্রামাণ্য তথ্য অনুসারে, মাআতের জন্য যে মন্দির উৎসর্গ করা হয়েছে তা নতুন রাজ্যের (সি. ১৫৬৯ থেকে ১০৮১ খ্রিস্টপূর্ব) যুগে করা হয়। আমেনহোতেপ III, কারণাক কমপ্লেক্সে একটি মন্দিরের কর্মভার অর্পণ করেন, কিন্তু টেক্সটুয়াল বা মূলগ্রন্থ প্রমাণ করে যে, মাআতের অন্যান্য মন্দির মেমফিস এবং দেইর এল-মেদিনাতে রয়েছে। ১. আমি পাপ করিনি। ২. আমি উৎপীড়নের সঙ্গে দস্যুতা করিনি। ৩. আমি চুরি করিনি। ৪. আমি মানুষ মারিনি। ৫. আমি খাদ্যশস্য চুরি করিনি। ৬. আমি অপহরণ করিনি। ৭. আমি দেবতার সম্পদ চুরি করিনি। মাআত এর জন্য ধ্বনি নির্দেশক চিহ্নের তথ্য নেওয়া হয়েছে এবং ব্যাখ্যা করা হয়েছে, আধুনিক প্রকৃতের ওপর ভিত্তি করে কীভাবে উচ্চারণ করতে হয় তা প্রকাশ হয়েছে (Collier and Manley পৃষ্ঠা ২-৪, ১৫৪) "মিশরীয় ধর্ম" Siegfried Morenz, এন এ. কিপ, পৃষ্ঠা- ২৭৩, কর্নেল ইউনিভার্সিটি প্রেস, ১৯৯২, আইএসবিএন ০-৮০১৪-৮০২৯-৯ "দ্য ইসেনশল গাইড টু ইজিপশীয়ান মিথলাজি: দ্য অক্সফোর্ড গাইড", পৃষ্ঠা ১৯০, Berkley Reference, ২০০৩, আইএসবিএন ০-৪২৫-১৯০৯৬-X মিশর: প্রাচীন মিশরে আইন এবং বৈধ ব্যবস্থা লেখেছেন মার্ক অ্যান্ড্রুজ।
হেলমেট

হেলমেট মাথার সুরক্ষার জন্য ব্যবহৃত একধরনের শিরোস্ত্রাণ বা মাথার বর্ম বিশেষ। হেলমেট মাথাকে বাইরের আঘাত থেকে রক্ষা করে। কিছু কিছু ক্ষেত্রে আনুষ্ঠানিকতা বা প্রতিকী হেলমেটও ব্যবহৃত হয় যে সবে মাথার সুরক্ষার কোন ব্যবস্থা থাকে না (যেমন: ইংরেজ পুলিশদের ব্যবহৃত হেলমেট)। সর্বপ্রথম খ্রিস্টপূর্ব ৯০০ সালে অ্যাসিরীয় সৈন্যদের হেলমেট ব্যবহারের কথা জানা যায়। এই হেলমেট গুলো মোটা চামড়া বা ব্রোঞ্জ দিয়ে তৈরি করা হতো এবং যুদ্ধক্ষেত্রে ভোঁতা বস্তু, তলোয়ার ও তীরের আঘাত থেকে মাথার সুরক্ষার জন্য ব্যবহার করা হতো। সৈন্যরা এখনও হেলমেট ব্যবহার করে, কিন্তু এখনকার হেলমেটগুলো সাধারণত প্লাস্টিক বা এ জাতীয় হালকা উপাদান দিয়ে তৈরি করা হয়। আধুনিক সমাজে মোটরসাইকেল ও বাইসাইকেল আরোহীরা, ভবন নির্মাণ শ্রমিকেরা ও দমকল বাহিনীর সদস্যরা হেলমেট বা প্রতিরক্ষামূলক শিরোস্ত্রাণ ব্যবহার করেন। Christopher Gorse; David Johnston; Martin Pritchard, সম্পাদকগণ (২০১২), A Dictionary of Construction, Surveying and Civil Engineering উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্য নাইন লাইভস অফ ক্লোয়ি কিং

দ্য নাইন লাইভস অফ ক্লোয়ি কিং ক্লোয়ি কিং এর নয় জীবন একটি মার্কিন টেলিভিশনের ধারাবাহিক নাটক যা ১৪ই জুন ২০১১ থেকে এবিসি ফ্যামিলি চ্যানেলে দেখানো হচ্ছে। সেলিয়া থমসনের লেখা একই নামের বই এর কাহিনীর উপর ভিত্তি করে এক ঘণ্টার এই নাটকটি প্রস্তুত করা হয়েছে।. গল্পের নায়িকা ক্লোয়ি কিং, এক কিশোরী, সে তার মৃত্যুর পর বুঝতে পারে তার বিড়ালের ন্যায় কিছু ক্ষমতা রয়েছে, যার মধ্যে নয়বার জীবন লাভ, অতিমানবীয় গতী, শক্তি, শ্রুতি, তৎপরতা এবং বিড়ালের মত যে কোন বস্তু আরোহণ করবার সামর্থ্য। এক রহস্যময় ব্যক্তি তার পিছু নিয়েছে একথা বুঝতে পেরে সে ব্যাপারটা আরো গভীর ভাবে খুঁজতে গিয়ে জানতে পারে ও এক প্রাচীন গোত্রের বংশধর। সে আরো জানতে পারে, একদল আততায়ী তার জাতিকে হাজার বছর ধরে শিকার করে আসছে আর সে আততায়ীদের হাত থেকে এই প্রাচীন গোত্রটিকে রক্ষা করবার একমাত্র চাবি। ‘স্কাইলার স্যামুয়েলস’ অভিনয় করেছেন ক্লোয়ি কিং হিসেবে – মাই নামক এক প্রাচীন জাতির বংশধর। ধরে নেয়া হচ্ছে এ প্রাচীন জাতি রক্ষা করবার জন্যই তার আর্বিভাব। যদিও তার জন্ম ইউক্রেইন কিন্তু তার পালক পিতা তাকে আমেরিকায় নিয়ে আসে ‘এমি পিৎজ’ অভিনয় করেছেন মেরেডিথ কিং হিসেবে- ক্লোয়ি কিং এর পালক মা। ‘গ্রে ডেমন’ ব্রায়ান চরিত্রে – যে ক্লোয়িকে হত্যা করে মাই জাতীকে নিশ্চিহ্ন করে দিতে চাচ্ছে তার ছেলে। ‘গ্রেস ফিপস’ অভিনয় করেছেন এমি হিসেবে- ক্লোয়ির বন্ধু ‘বেঞ্জামিন স্টোন’ অভিনয় করেছেন অ্যালেক চরিত্রে – মাই জাতির বংশধরদের একজন যে আত্মরক্ষা করবার জন্য ক্লোয়ির কাছে আত্মপ্রকাশ করে। ‘অ্যালিসা ডিয়াজ’ অভিনয় করেছেন জেসমিন চরিত্রে –মাই জাতির আরেক বংশধর যে ক্লোয়িকে নিরাপদে রাখবার কাজে নিয়োজিত। ‘কি হং লি’ পল চরিত্রে অভিনয় করেছেন। ক্লোয়ির আরেক বন্ধু। মূল প্রবন্ধঃ পর্ব সূচী Andreeva, Nellie (মার্চ ৭, ২০১১)। "ABC Family Expands Schedule To 3 Nights Of Original Programming"। Deadline.com। সংগ্রহের তারিখ মার্চ ৮, ২০১১।  "ABC Family Announces Pick-Up of "Switched at Birth," "The Nine Lives of Chloe King" and "The Great State of Georgia""। The Futon Critic। জানুয়ারি ৩১, ২০১১। সংগ্রহের তারিখ ফেব্রুয়ারি ৭, ২০১১।  Andreeva, Nellie (২৫ অক্টো ২০১০)। "ABC Family 'Nine Lives' Pilot Finds Lead"। Deadline। সংগ্রহের তারিখ ১ এপ্রিল ২০১১।  West, Kelly (১ ফেব্রু ২০১১)। "The Nine Lives of Chloe King Coming to ABC Family"। Cinema Blend। ১১ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১১।  দাপ্তরিক ওয়েবসাইট ইন্টারনেট মুভি ডেটাবেজে দ্য নাইন লাইভস অফ ক্লোয়ি কিং (ইংরেজি) The Nine Lives of Chloe King[স্থায়ীভাবে অকার্যকর সংযোগ] at tv.com
ডিগ

ডিগ (ইংরেজি: Digg) হচ্ছে একটি সামাজিক যোগাযোগ ওয়েবসাইট। সামাজিক ও ব্যবসায়িক খবর হচ্ছে এই সাইটের মূল বিষয়। এলেক্সা ডট কম অনুসারে (১১ই জুন,২০১১ তারিখ) ডিগ ডট কমের ওয়েবসাইট ট্রাফিক র‌যাংক হচ্ছে ১৪৩ তম। কোয়ান্টকাষ্ট ধারণা করে আমেরিকাতেই শুধু ডিগের প্রতি মাসে ৮.৫ মিলিয়ন ইউনিক ব্যবহারকারী আছে। কেভিন রোজ, ওয়েন বার্য়ন, রন গরোদেজস্কি ও জয় এ্যাডেলসন ২০০৪ সালের নভেম্বরে ডিগের পরীক্ষামূলক সংস্করন প্রকাশ করে। জুলাই ২০০৫ এ সাইটটির ২.০ ভার্সন প্রকাশ হয়। মে ২০০৯ থেকে ফেইসবুকের মাধ্যমে ডিগ সাইটে প্রবেশের সুবিধা চালু হয়। "Company Update"। ২৪ জুন ২০১১ তারিখে মূল থেকে আর্কাইভ করা। সংগ্রহের তারিখ ১৭ জুন ২০১১।  "Digg / About Us"। ২৯ মার্চ ২০০৮ তারিখে মূল|আর্কাইভের-ইউআরএল= এর |ইউআরএল= প্রয়োজন (সাহায্য) থেকে আর্কাইভ করা।  |ইউআরএল= অনুপস্থিত বা খালি (সাহায্য) "digg.com - Traffic Details from Alexa"। Alexa Internet, Inc। ২০১৮-০১-১৪ তারিখে মূল থেকে আর্কাইভ করা। সংগ্রহের তারিখ ২০১১-০৫-০৭।  "সংরক্ষণাগারভুক্ত অনুলিপি"। ১৪ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ জুন ২০১১।  Official site Inc. Magazine profile of Kevin Rose
মেছোবাঘ

মেছোবাঘ (বৈজ্ঞানিক নাম: Prionailurus viverrinus) মাঝারি আকারের বিড়ালগোত্রীয় দক্ষিণ এবং দক্ষিণ-পূর্ব এশিয়ার স্তন্যপায়ী বন্যপ্রাণী। জনবসতি স্থাপন, কৃষিজমিতে রূপান্তর ও অন্যান্য কারণে বাঘরোলের আবাসস্থল জলাভূমিগুলো দিন দিন সংকুচিত ও হ্রাস পাওয়াই এর মূল কারণ। তাই আইইউসিএন ২০০৮ সালে মেছোবাঘকে বিপন্ন প্রজাতির তালিকায় অর্ন্তভুক্ত করে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। মেছোবাঘ সাধারণত জলাভূমি, বরাবর নদী, প্রবাহ, অশ্বখুরাকৃতি হ্রদ, জলাভূমি, এবং ম্যানগ্রোভতে বাস করে। এদের উপস্থিতি সেখানকার জলাভূমির অবস্থার ভালো-মন্দ নির্ধারণে সাহায্য করে। এরা সাঁতারে পারদর্শী হ‌ওয়ায় এধরনের পরিবেশে সহজেই খাপ খাওয়াতে পারে। এদের গায়ে ছোপ ছোপ চিহ্ন থাকার জন্য চিতাবাঘ বলেও ভুল করা হয়। ভারতের পশ্চিমবঙ্গে এটিকে সেই রাজ্যের 'রাজ্য প্রাণী' তকমা দেওয়া হয়েছে এবং এই রাজ্য বর্তমানে বাঘরোল সংরক্ষণে ও তাদের সংখ্যা বৃদ্ধিতে আশার আলো দেখিয়েছে। Mukherjee, S.; Appel, A.; Duckworth, J.W.; Sanderson, J.; Dahal, S.; Willcox, D.H.A.; Herranz Muñoz, V.; Malla, G.; Ratnayaka, A.; Kantimahanti, M.; Thudugala, A.; Thaung, R.; Rahman, H. (২০১৬)। "Prionailurus viverrinus"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2016: e.T18150A50662615। ডিওআই:10.2305/IUCN.UK.2016-2.RLTS.T18150A50662615.en । সংগ্রহের তারিখ ২৪ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১২১-১২২। বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৫ অস্তিত্ব সংকটে মেছোবাঘ বাংলাদেশ প্রতিদিন, ৬ জুন ২০১৮, পেছনের পৃষ্ঠা, কলাম ৮। Fishing Cat Working Group ARKive: Prionailurus viverrinus with images and movies উইকিমিডিয়া কমন্সে মেছোবাঘ সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Prionailurus viverrinus
ওয়াহাকা

ওয়াহাকা (ইংরেজি: Oaxaca) মেক্সিকো একটি অঙ্গরাজ্য। ১৮২৩ সালে যুক্তরাষ্ট্রের ৪৭তম অঙ্গরাজ্য হিসেবে নিউ মেক্সিকো অন্তর্ভুক্ত হয় উত্তর আমেরিকার দেশ মেক্সিকোর রাজধানী। উইকিমিডিয়া কমন্সে ওয়াহাকা সংক্রান্ত মিডিয়া রয়েছে। (স্পেনীয়) Official site of the State Government ওয়েব্যাক মেশিনে আর্কাইভকৃত ২ জানুয়ারি ২০০৬ তারিখে (ইংরেজি) The Oaxaca Times (স্পেনীয়) (ইংরেজি) Oaxaca's Tourist Guide, on the web since 1995 কার্লিতে Oaxaca Travel and Tourism (ইংরেজি) Mexican and Central American Archaeological Projects – Electronic articles published by the Division of Anthropology, American Museum of Natural History A political analysis of the Oaxaca Commune The Art of Revolution – Read how the people of Oaxaca support their cause by selling art